ระเบียบคณะกรรมการตรวจสอบทรัพย์สินว่าด้วยการนำทรัพย์สินออกขายทอดตลาดหรือนำไปใช้ประโยชน์ของทางราชการพ.ศ.๒๕๔๘[๑] โดยที่เป็นการสมควรแก้ไขปรับปรุงระเบียบคณะกรรมการตรวจสอบทรัพย์สินว่าด้วยการนำทรัพย์สินออกขายทอดตลาดหรือนำไปใช้ประโยชน์ของทางราชการ พ.ศ. ๒๕๓๖ให้เหมาะสมยิ่งขึ้นอาศัยอำนาจตามความในมาตรา ๑๖ (๕)และมาตรา ๒๔แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๔คณะกรรมการตรวจสอบทรัพย์สินโดยความเห็นชอบของกระทรวงการคลังจึงออกระเบียบไว้ดังนี้ข้อ ๑ ระเบียบนี้เรียกว่า ระเบียบคณะกรรมการตรวจสอบทรัพย์สินว่าด้วยการนำทรัพย์สินออกขายทอดตลาดหรือนำไปใช้ประโยชน์ของทางราชการ พ.ศ. ๒๕๔๘ข้อ ๒ ระเบียบนี้ให้ใช้บังคับตั้งแต่วันที่ ๓๑พฤษภาคม พ.ศ. ๒๕๔๘ เป็นต้นไปข้อ ๓ให้ยกเลิกระเบียบคณะกรรมการตรวจสอบทรัพย์สิน ว่าด้วยการนำทรัพย์สินออกขายทอดตลาดหรือนำไปใช้ประโยชน์ของทางราชการพ.ศ. ๒๕๓๖ข้อ ๔ให้เลขาธิการคณะกรรมการป้องกันและปราบปรามยาเสพติดรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้ในกรณีที่ปัญหาเกี่ยวกับการปฏิบัติตามระเบียบนี้ให้เลขาธิการเสนอให้คณะกรรมการวินิจฉัยชี้ขาดหมวด๑บททั่วไป ข้อ ๕ ในระเบียบนี้กองทุนหมายความว่า กองทุนป้องกันและปราบปรามยาเสพติดทรัพย์สินหมายความว่าทรัพย์สินที่เกี่ยวเนื่องกับการกระทำความผิดเกี่ยวกับยาเสพติดที่คณะกรรมการได้มีคำสั่งให้ยึดหรืออายัดไว้แล้วและให้หมายความรวมถึงทรัพย์สินที่คณะกรรมการหรือเลขาธิการได้มีคำสั่งให้ยึดหรืออายัดไว้ชั่วคราวแล้วสำนักงานหมายความว่า สำนักงานคณะกรรมการป้องกันและปราบปรามยาเสพติดหัวหน้าหน่วยงานราชการหมายความว่า ผู้ซึ่งดำรงตำแหน่งตั้งแต่ผู้อำนวยการ ผู้บังคับการตำรวจ ผู้บังคับการกรมหรือเทียบเท่าขึ้นไปข้อ ๖เลขาธิการอาจสั่งให้นำทรัพย์สินออกขายทอดตลาดหรือนำไปใช้ประโยชน์ของทางราชการได้เมื่อปรากฏว่า(๑) ทรัพย์สินนั้นมีสภาพเป็นของสดของเสียได้ หรือถ้าหน่วงช้าไว้จะเป็นการเสี่ยงต่อความเสียหายหรือค่าเสียหายจะเกินส่วนแห่งค่าของทรัพย์สินนั้น(๒)ทรัพย์สินนั้นมีลักษณะที่อาจทำให้สกปรก เลอะเทอะ หรือมีกลิ่น หรืออาจรบกวนหรือก่อความรำคาญ(๓) ทรัพย์สินนั้นมีน้ำหนักมากหรือไม่สะดวกต่อการเคลื่อนย้าย หรือมีขนาดใหญ่มากหรือเปลืองเนื้อที่ในการเก็บรักษา(๔) ทรัพย์สินนั้นเป็นทรัพย์สิน ซึ่งโดยสภาพอาจก่อให้เกิดอันตรายได้ง่ายเช่น สารเคมีหรือสิ่งที่เป็นเชื้อเพลิง(๕)ทรัพย์สินที่ต้องเก็บรักษาไว้ในสถานที่โดยเฉพาะเพื่อรักษาคุณภาพของตัวทรัพย์ทรัพย์สินตาม (๑) ถึง (๕) ให้รวมถึงทรัพย์สินที่เลขาธิการเห็นว่าไม่เหมาะสมที่จะเก็บรักษาไว้หรือหากเก็บรักษาไว้จะเป็นภาระแก่ทางราชการมากกว่านำไปใช้ประโยชน์อย่างอื่นหมวด๒การขายทอดตลาด ข้อ ๗ ในการขายทอดตลาดให้เลขาธิการแต่งตั้งคณะกรรมการขายทอดตลาดขึ้นคณะหนึ่งหรือหลายคณะมีจำนวนไม่น้อยกว่าสามคนโดยมีข้าราชการในสำนักงานเป็นกรรมการและเลขานุการมีหน้าที่ดำเนินการขายทอดตลาดทรัพย์สินในกรณีที่เห็นสมควรเลขาธิการอาจจัดจ้างหรือมอบหมายหน่วยงานราชการหรือบริษัทเอกชนเป็นผู้ดำเนินการขายทอดตลาดแทนก็ได้โดยให้คณะกรรมการขายทอดตลาด ตามวรรคหนึ่ง ดำเนินการประกวดราคา พิจารณา ควบคุมกำกับดูแลการขายทอดตลาดทรัพย์สินของหน่วยงานราชการหรือบริษัทเอกชนนั้นรวมทั้งกำหนดราคาขั้นต่ำของทรัพย์สินที่จะขายทอดตลาดกรณีจัดจ้างหรือมอบหมายหน่วยงานราชการหรือบริษัทเอกชนมาดำเนินการขายทอดตลาดค่าใช้จ่ายในการขายทอดตลาดจะต้องไม่สูงกว่าร้อยละ ๒๕ของราคาขั้นต่ำของทรัพย์สินนั้นข้อ ๘ การดำเนินการขายทอดตลาดให้กระทำโดยเปิดเผยตามระเบียบที่เลขาธิการกำหนดข้อ ๙ ค่าใช้จ่ายในการขายทอดตลาดตามระเบียบนี้ให้ใช้เงินจากกองทุนหมวด๓การนำทรัพย์สินไปใช้ประโยชน์ ข้อ ๑๐ทรัพย์สินที่จะนำไปใช้ประโยชน์จะต้องเป็นทรัพย์สินที่ไม่เหมาะสมจะนำออกขายทอดตลาดหรือการนำทรัพย์สินไปใช้นั้นจะได้ประโยชน์มากกว่าการขายทอดตลาดข้อ ๑๑การนำทรัพย์สินไปใช้ประโยชน์ให้กระทำได้เฉพาะหน่วยงานราชการเท่านั้นข้อ ๑๒ การขอนำทรัพย์สินไปใช้ประโยชน์ให้หัวหน้าหน่วยงานราชการมีหนังสือแสดงความจำนงต่อเลขาธิการโดยมีรายละเอียดดังต่อไปนี้(๑) หน้าที่และความรับผิดชอบของหน่วยงานราชการนั้นโดยเฉพาะอย่างยิ่งในส่วนที่ประสงค์จะขอนำทรัพย์สินนั้นไปใช้ประโยชน์(๒)ประเภทของทรัพย์สินที่จะขอนำไปใช้ประโยชน์(๓)เหตุผลและความจำเป็นที่จะขอนำทรัพย์สินไปใช้ประโยชน์(๔) ลักษณะและระยะเวลาของการใช้ประโยชน์(๕) การดูแลรักษาและความรับผิดชอบในกรณีที่เกิดความชำรุดบกพร่องเสียหายหรือสูญหายข้อ ๑๓ ในกรณีที่เลขาธิการเห็นว่าทรัพย์สินตามข้อ๖ จะเป็นประโยชน์ต่อการปฏิบัติราชการของหน่วยงานในสังกัดของสำนักงานเลขาธิการอาจอนุญาตให้หน่วยงานนั้นนำทรัพย์สินนั้นไปใช้ประโยชน์ได้ข้อ ๑๔การพิจารณาอนุญาตให้นำทรัพย์สินใดไปใช้ประโยชน์ให้เป็นไปตามระเบียบที่เลขาธิการกำหนดทั้งนี้ ในระเบียบดังกล่าวอย่างน้อยต้องมีหลักเกณฑ์ ดังต่อไปนี้(๑)หน่วยงานราชการนั้นเป็นหน่วยงานราชการซึ่งทำหน้าที่ปราบปรามยาเสพติดหรือทำหน้าที่ยึดหรืออายัดทรัพย์สินตามกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติด(๒)เหตุผลและความจำเป็นที่จะขอนำทรัพย์สินไปใช้ประโยชน์(๓) ภาระต่าง ๆ ที่จะตกแก่ทางราชการหากไม่นำทรัพย์สินนั้นไปใช้ประโยชน์(๔)ความเสียหายหรือความเสี่ยงที่อาจเกิดจากการนำทรัพย์สินนั้นไปใช้ประโยชน์(๕)พฤติการณ์ในการดำเนินคดีเกี่ยวกับทรัพย์สินนั้น(๖) พฤติกรรมอื่น ๆ ตามที่เห็นสมควรการพิจารณาอนุญาตตามวรรคหนึ่งหากหน่วยราชการได้รับจัดสรรงบประมาณเพื่อจัดซื้อทรัพย์สินดังกล่าวแล้วก็ไม่อนุญาตให้นำทรัพย์สินไปใช้ประโยชน์ข้อ ๑๕ การขอนำทรัพย์สินไปใช้ประโยชน์ของหน่วยงานราชการอื่นนอกจากหน่วยงานราชการตามข้อ ๑๔ (๑)ให้เลขาธิการเสนอความเห็นต่อคณะกรรมการเพื่อพิจารณาเป็นราย ๆ ไปข้อ ๑๖เมื่อหน่วยงานราชการใดได้รับอนุญาตให้นำทรัพย์สินใดไปใช้ประโยชน์ให้เลขาธิการจัดให้มีเอกสารการส่งมอบและรับมอบทรัพย์สินนั้นไว้เป็นหลักฐานและมีหนังสือแจ้งให้ส่วนราชการต้นสังกัดของหน่วยงานราชการนั้นและสำนักงานการตรวจเงินแผ่นดินทราบข้อ ๑๗หน่วยงานราชการที่นำทรัพย์สินไปใช้ประโยชน์มีหน้าที่บำรุงรักษาทรัพย์สินนั้นถ้ามีความเสียหายหรือทรัพย์สินนั้นสูญหายให้รีบดำเนินการตามระเบียบของทางราชการและแจ้งให้เลขาธิการทราบทันทีข้อ ๑๘เมื่อหมดความจำเป็นที่จะใช้ประโยชน์จากทรัพย์สินนั้นต่อไปหรือเมื่อครบกำหนดเวลาได้รับอนุญาตแล้วหรือเมื่อคณะกรรมการหรือเลขาธิการเพิกถอนการอนุญาตให้หน่วยงานราชการที่นำทรัพย์สินไปใช้ประโยชน์จัดส่งทรัพย์สินนั้นคืนพร้อมหลักฐานการส่งคืนเป็นหนังสือภายในเวลาที่กำหนดทรัพย์สินตามวรรคหนึ่งให้ส่งคืนในสภาพที่เป็นอยู่ในขณะที่ได้รับมอบทรัพย์สินนั้นไปเว้นแต่จะเสื่อมไปโดยสภาพแห่งทรัพย์สินนั้นเองในกรณีที่ไม่อาจส่งคืนในสภาพดังกล่าวได้ ให้เลขาธิการพิจารณาดำเนินการตามที่เห็นสมควรข้อ ๑๙ก่อนครบกำหนดเวลาที่ได้รับอนุญาตให้นำทรัพย์สินไปใช้ประโยชน์ถ้าหน่วยราชการที่นำทรัพย์สินไปใช้ประโยชน์เห็นว่ามีความจำเป็นที่จะต้องนำทรัพย์สินไปใช้ประโยชน์ต่อไปอีกให้หัวหน้าหน่วยราชการนั้นมีหนังสือถึงเลขาธิการก่อนครบกำหนดเวลาดังกล่าวไม่น้อยกว่าสิบห้าวันแจ้งถึงเหตุผลและความจำเป็นที่ต้องนำทรัพย์สินไปใช้ประโยชน์ต่อไปให้เลขาธิการพิจารณาถึงเหตุผลและความจำเป็นตามวรรคหนึ่งโดยคำนึงถึงหลักเกณฑ์ตามข้อ ๑๔และในกรณีที่เลขาธิการไม่อนุญาตให้นำทรัพย์สินนั้นไปใช้ประโยชน์ต่อไปให้หน่วยงานราชการนั้นคืนทรัพย์สินพร้อมหลักฐานการส่งคืนเป็นหนังสือภายในเวลาที่กำหนดและให้นำความในข้อ ๑๘ วรรคสองมาใช้บังคับประกาศณ วันที่ ๓๑ พฤษภาคม พ.ศ. ๒๕๔๘สมชาย วงศ์สวัสดิ์ปลัดกระทรวงยุติธรรมประธานกรรมการตรวจสอบทรัพย์สินดลธี/พิมพ์๒๖พฤศจิกายน ๒๕๕๓วิมล/ผู้ตรวจปิติวรรณ/ปรับปรุง๒พฤศจิกายน ๒๕๖๑[๑]ราชกิจจานุเบกษา เล่ม ๑๒๒/ตอนที่ ๖๒ ง/หน้า ๑๓๕/๔ สิงหาคม ๒๕๔๘